b'\n_START_ARTICLE_\nDictionary of American English\n_START_PARAGRAPH_\nAng A Dictionary of American English on Historical Principles (dinadaglat na DAE) ay isang talahuluganan ng mga kataga na lumilitaw sa wikang Ingles sa Estados Unidos na inilathala ng University of Chicago Press na mayroong apat na mga tomo mula 1938 hanggang 1944. Nilayong ipagpatuloy nito kung saan nahinto ang Oxford English Dictionary, tinatalakay nito ang mga salita at mga parirala ng Ingles na Amerikano na ginagamit mula sa unang mga maliliit na mga pamayanang Ingles sa Amerikano magpahanggang sa simula ng ika-21 daantaon.\n_START_SECTION_\nKasaysayan\n_START_PARAGRAPH_\nAng akda ay sinimulan ni William A. Craigie noong 1925. Ang unang tomo (bolyum) ay lumitaw noong 1936 sa ilalim ng pamamatnugot nina Craigie at James R. Hulbert, isang propesor ng Ingles sa Pamantasan ng Chicago. Ang unang edisyong may apat na mga tomo ay nakumpleto sa tulong ni George Watson at Allen Walker Read._NEWLINE_Ang akda ay isa sa mga napagkunan para sa Dictionary of Americanisms, humigit-kumulang noong 1952, na inihanda sa ilalim ng pangangasiwa ni Mitford Mathews. Isang kahalintulad, ngunit hindi kaugnay na akdang moderno, na pinamagatang Dictionary of American Regional English, ay kasalukuyang tinitipon upang magpakita ng kaibahan sa mga diyalekto.'